**Zmluva o dielo**

uzavretá podľa § 536 a nasl. Obchodného zákonníka č. 513/1991 Zb. v znení neskorších predpisov

**č. objednávateľa: /6240/2009**

na uskutočnenie prác:

**“Oprava a údržba vybraných kancelárskych priestorov“**

**Článok I.**

# Zmluvné strany

**1.1 OBJEDNÁVATEĽ**: **Slovenská správa ciest**

Sídlo: Miletičova 19, 826 19 Bratislava

Štatutárny orgán: **Ing. Roman Žembera** - generálny riaditeľ SSC

Osoba oprávnená uzavrieť zmluvu: **Ing. Peter Polešenský,** riaditeľ

SSC IVSC Banská Bystrica, Skuteckého ul. č. 32,

974 23 Banská Bystrica

Osoby oprávnené rokovať vo veciach

zmluvných: Ing. Jana Semanová, vedúca útvaru ekonomiky a vnútorných vzťahov

technických: Danica Jablonská, vedúca hospodárskej správy

IČO: 00 33 28

DIČ: 2021067785

Bankové spojenie: Štátna pokladnica

č. účtu: 7000135433/8180

Telefón, fax: 048/4343206, 048/4143424

Právna forma : rozpočtová organizácia zriadená Ministerstvom dopravy, pôšt a telekomunikácií SR zriaďovacou listinou č. 316/M-2005 zo dňa 14.februára 2005, zmenená rozhodnutím MDPT SR č. 100 zo dňa 11. mája 2006

(ďalej objednávateľ)

**1.2. ZHOTOVITEĽ :** **Tomáš Macháček - TOMBAK**

Sídlo:Podháj 60, 974 05 Banská Bystrica

Zastúpený: Tomáš Macháček

Osoby oprávnené:

vo veciach zmluvných: Tomáš Macháček

IČO: 34988874

#### DIČ: 1020057324

#### IČ DPH: SK 1020057324

Bankové spojenie: ČSOB, pobočka Banská Bystrica

Číslo účtu: 0602173603/7500

Telefón, fax: 0905 321 082

Právna forma: živnostník, zapísaný v živnostenskom registri Obvodného úradu v  Banskej Bystrici pod č. 601 - 13592

(ďalej zhotoviteľ)

**PREAMBULA**

Zmluvné strany uzatvárajú túto zmluvu na základe výsledku verejného obstarávania postupom zákazky s nízkou hodnotou podľa zákona č. 25/2006 Z. z. o verejnom obstarávaní a o zmene a doplnení niektorých zákonov

za nasledovných podmienok:

**Článok II.**

##### **Predmet zmluvy**

1. Na základe tejto zmluvy zhotoviteľ zhotoví v rozsahu a za podmienok dojednaných v tejto zmluve pre objednávateľa stavebné práce a dodávky:

**„Oprava a údržba vybraných kancelárskych priestorov“**

v rozsahu:

* Oprava kancelárie č. 402 - 4. posch.:
* Oprava kancelárie č. 308 - 3. posch.:
* Oprava kancelárií č. 205, 208 a 209 – 2. posch.:

1. Miesto realizácie diela: administratívna budova Slovenskej správy ciest – Investičná výstavba a správa ciest, Skuteckého 32 Banská Bystrica.
2. Objednávateľ sa zaväzuje, že dokončené dielo bez vád a nedorobkov od zhotoviteľa prevezme a za predmet zmluvy zaplatí cenu v dohodnutej výške a v termíne podľa čl. III a IV. tejto zmluvy.
3. Objednávateľ sa ďalej zaväzuje, že poskytne zhotoviteľovi spolupôsobenie dohodnuté v čl. V tejto zmluvy.

**Článok III.**

**Cena diela a platobné podmienky**

1. Cena bola stanovená dohodou zmluvných strán v zmysle zákona č. 18/1996 Z. z. o cenách v znení zákona 196/2000 Z. z. a vyhl. MF SR č. 87/1996 Z. z., ktorou sa zákon o cenách vykonáva, v znení neskorších predpisov a na základe ponuky zhotoviteľa (zákazka s nízkou hodnotou) vo výške:

Zmluvná cena bez DPH je: 6 945,87 €

DPH 19% 1 319,71 €

**Zmluvná cena vrátane DPH 8 265,58 € (249 008,84 Sk)**

(Slovom: Osemtisícdvestošesťdesiatpäť eur a päťdesiatosem centov)

Konverzný kurz: 1 € = 30,1260 Sk

Cena za vykonanie diela je určená na základe priloženej špecifikácie /rozpočtu/, tvoriacej prílohu č. 1 tejto zmluvy.

1. Objednávateľ cenu diela zaplatí podľa skutočne vykonaného rozsahu prác a dohodnutých jednotkových cien, ktoré sú počas platnosti zmluvy pevné a nemenné.
2. Podkladom pre úhradu ceny je faktúra s ocenením skutočne vykonaných a prevzatých prác bez vád a nedorobkov, potvrdených objednávateľom.
3. Faktúra bude vyhotovená prehľadne a so všetkými náležitosťami daňového dokladu a jej súčasťou bude protokol o odovzdaní a prevzatí diela. Čiastka na úhradu, na ktorú má zhotoviteľ nárok bude vyčíslená v mene euro. Úhrada bude vykonaná v mene euro.
4. Lehota splatnosti je 30 dní odo dňa doručenia faktúry objednávateľovi na adresu SSC - IVSC Banská Bystrica, Skuteckého 32, 974 01 Banská Bystrica.
5. Zmluvné strany sa dohodli :

- na úroku z omeškania 0,05 % z dlžnej sumy za každý deň omeškania, ktorý objednávateľ uhradí zhotoviteľovi za oneskorenú platbu a nesplnenie si povinností objednávateľa,

- na zmluvnej pokute vo výške 0,05 % zo zmluvnej ceny, ktorú zhotoviteľ uhradí objednávateľovi za každý deň omeškania termínu ukončenia stavebných dodávok a prác v dohodnutom termíne, v súlade s touto zmluvou.

**Článok IV.**

**Termín plnenia**

1. Zhotoviteľ sa zaväzuje dodať dielo v rozsahu, kvalite a v lehotách podľa tejto zmluvy.
2. Zmluvné strany dohodli termín ukončenia diela: **do 09.09.2009**
3. Prestoj, ktorý by vznikol na stavbe bez zavinenia a mimo vplyvu zhotoviteľa sa do celkového času nezapočítava. Prestoj, ktorý by spôsobila druhá zmluvná strana - objednávateľ, sa rovnako do času nezapočítava a ide na ťarchu objednávateľa.
4. Zmena termínu môže nastať vplyvom vis maior, zmenou rozsahu dodávok a prác.
5. Za zhotoviteľa je za výkon prác zodpovedný: Tomáš Macháček, za objednávateľa je kontrolou a preberaním prác ako aj potvrdzovaním súpisov vykonaných prác poverená: Danica Jablonská, vedúca hospodárskej správy.
6. Prístup tretích osôb na stavbu je možné len s vedomím a súhlasom zhotoviteľa. Nepovolaným osobám je vstup na stavbu zakázaný.

**Článok V.**

Spolupôsobenie objednávateľa

1) Objednávateľ sa zaväzuje pre realizáciu tejto zmluvy zabezpečiť stavebnú pripravenosť v nasledovnom rozsahu :

- prístup na stavenisko, potrebné konzultácie

- priviesť na stavbu elektrický prúd, vodu, poskytnúť priestor na zloženie stavebných hmôt, kontajneru

Tieto úkony objednávateľ znáša a zabezpečuje na vlastné náklady.

**Článok VI.**

**Odovzdanie a prevzatie diela**

1. Po ukončení celého diela bude vyhotovený Protokol o odovzdaní a prevzatí celého diela, v ktorom sa zhodnotí kvalita vykonaných prác, bude obsahovať súpis zistených vád a nedorobkov, termíny na ich odstránenie a vyhlásenie objednávateľa, že odovzdané dielo preberá.

**Článok VII.**

**Vlastnícke právo k zhotovovanej veci**

1) Dňom nadobudnutia platnosti Zmluvy o dielo a zápisničným odovzdaním staveniska sa stáva zhotoviteľ vlastníkom zhotovenej veci až do jej zápisničného odovzdania a prevzatia objednávateľom.

2) Počas tejto doby je zhotoviteľ zodpovedný za všetky škody, ktoré sa na zhotovenej veci vyskytnú.

3) Všetky materiály na stavenisku, zariadenia a stavebné vybavenie, časť diela rozpracovaná ku dňu zastavenia prác sa považujú za vlastníctvo objednávateľa a sú mu k dispozícii, ak sa od zmluvy odstúpi kvôli jej podstatnému porušeniu zo strany zhotoviteľa.

**Článok VIII.**

**Zodpovednosť za vady a záručná doba**

1) Zhotoviteľ poskytuje objednávateľovi na dielo záruku v trvaní 36 mesiacov, ktorá začína plynúť zápisničným odovzdaním a prevzatím diela objednávateľom bez vád a nedorobkov.

2) Zhotoviteľ nezodpovedá za poruchy vzniknuté nesprávnym užívaním diela.

3) Zhotoviteľ zodpovedá, že predmet tejto zmluvy je zhotovený podľa podmienok ZoD, všetkých jej príloh, jej prípadných dodatkov a že počas záručnej doby bude mať vlastnosti dohodnuté v zmluve.

4) Oznámenie vád musí byť podané písomne a v záručnej dobe, inak je neplatné. Musí obsahovať označenie vady, ako sa prejavuje a návrh vysporiadania vád.

5) Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.

6) Zhotoviteľ sa zaväzuje začať s odstraňovaním vád predmetu diela bez zbytočného odkladu. Termín odstránenia vád bude dohodnutý písomnou formou, inak platí, že zhotoviteľ je povinný odstrániť vady diela do 5 dní od doručenia písomného oznámenia vád objednávateľom.

**Článok IX.**

**Zmena záväzkov**

1) Zmena záväzkov z tejto zmluvy sa bude uskutočňovať formou písomných dodatkov. Všetky zmeny musia byť vzájomne odsúhlasené a protokolárne zapísané.

2) Objednávateľ je povinný pristúpiť na zmenu tejto zmluvy v predmete a čase plnenia v týchto prípadoch:

- pri zmene rozsahu dodávok a prác,

- ak dôjde k prerušeniu alebo zastaveniu prác z dôvodov na strane objednávateľa

**Článok X.**

#### Spory

1) Spory zmluvnej povahy budú zmluvné strany riešiť zmierčimi konaniami. V prípade neúspešnosti zmierčieho konania uplatnia zmluvné strany spory na príslušnom súde.

**Článok XI.**

**Záverečné ustanovenia**

1) Táto zmluva nadobúda platnosť a účinnosť dňom podpisu zmluvných strán.

2) Meniť alebo dopĺňať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami zmluvných strán.

3 Pre otázky touto zmluvou neriešené platia príslušné ustanovenia Obchodného zákonníka a ostatných všeobecne záväzných predpisov.

4) Táto zmluva je vyhotovená v dvoch rovnopisoch, z ktorých jeden si ponechá objednávateľ a jeden zhotoviteľ.

5) Zmluvné strany prehlasujú, že súhlasia s podmienkami uvedenými v tejto zmluve, čo potvrdzujú svojimi podpismi.

V Banskej Bystrici, dňa : V Banskej Bystrici, dňa :

**Za objednávateľa: Za zhotoviteľa :**

....................................................... .................................................

**Ing. Peter Polešenský** **Tomáš Macháček**

riaditeľ SSC IVSC Banská Bystrica Banská Bystrica